طارق مہتا کا الٹا چشمہ

تَارق مہتا کا الٹا چشمہ بھارت کا سب سے طویل جاری ٹی وی سیریل ہے جسے نیلا ٹیلی فلمز پرائیویٹ لمیٹڈ نے تیار کیا ہے۔ اس سیریل کا آغاز 28 جولائی 2008ء کو ہوا۔ اسے ہفتے میں پیر سے جمعہ تک سب ٹی وی پر نشر کیا جاتا ہے۔

اصلاً یہ سیریل ایک معروف صحافی اور کالم نگار تارک مہتا کے کالم "دنیا نے اوندھا چشمہ" پر مبنی ہے، تارق مہتا کا مذکورہ کالم ایک گجراتی ہفتہ وار رسالہ چتر لیکھا میں شائع ہوتا ہے۔

کہانی 
سیریل کی کہانی ممبئی میں واقع گوکل دھام سوسائٹی کے گرد گھومتی ہے، اس سوسائٹی کے سبھی افراد آپس میں ہنسی خوشی اپنی زندگی بسر کرتے ہیں۔ جیٹھا لال چمپک لال گڑا (دلپ جوشی) ایک تاجر ہے جو صبح بہت تاخیر سے بیدار ہوتا ہے اور اسے جلیبیاں بہت پسند ہیں، دیگر افراد اسے چھیڑتے رہتے ہیں۔ گھر میں ہو تو اہل خانہ اسے پریشان کرتے ہیں اور دکان پر ہو تو گاہک۔ اس کا بیٹا ٹپو بہت شریر ہے اور اپنے استاد آتما رام بھڑے کو خوب ستاتا ہے، وہ متعدد مرتبہ اپنے استاد کے گھر کی کھڑکی کا شیشہ توڑ چکا ہے۔ آتما رام بچوں کے استاد ہیں اور خوب جزرس واقع ہوئے ہیں۔

پوپٹ لال ایک صحافی ہے جو ہمیشہ چھتری بردار دکھائی دیتا ہے اور اپنی شادی کے متعلق بہت فکرمند ہے۔ تارک مہتا جیٹھ لال کے دوست ہیں اور اس کی ہمیشہ مدد کرتے ہیں۔ ہنس راج ہاتھی کو ہمیشہ کچھ کھاتے رہنا پسند ہے، اپنی اسی بسیار خوری کے باعث وہ بہت فربہ ہو گیا ہے اور موٹاپا کم کرنے کی تمام کوششیں ناکام ثابت ہو رہی ہیں۔

جیٹھ لال کی دکان میں نٹّو کاکا اور باگھا رہتے ہیں۔ نٹو کاکا ہمیشہ جیٹھ لال سے اپنی تنخواہ میں اضافے کا کہتے رہتے ہیں۔ جبکہ باگھا ہمیشہ کام بگاڑتا ہے۔

کردار 

 دلیپ جوشی - جیٹھا لال چمپک لال گڑا
 دشا وکانی - دیا جیٹھا لال گڑا
 شیلش لودھا - تارک مہتا
 نیہا مہتا - انجلی تارک مہتا
 راج آنند کت - ٹپیندر جیٹھا لال گڑا / ٹپّو
 امت بھٹ - چمپک لال جینتی لال گڑا
 تنوج مہا شبدے - کرشنن سبرامنیم ایّر
 مون مون دتا - ببیتا کرشنن ایر
 مندار چندوادکر - آتمارام تُکارام بِھڑے
 سونالیکا جوشی - مادھوی آتمارام بھڑے
 ندھی بھانوشالی - سونالیکا آتما رام بھڑے/سونو
 گرو چرن سنگھ - روشن سنگھ ہرجیت سنگھ سوڈھی
 سمے شاہ - گرو چرن سنگھ سوڈھی
 آزاد شاعر - ہنسراج ہاتھی
 امبکا رنجنکر - کومل ہنس راج ہاتھی
 کش شاہ - گلاب کمار ہنس راج ہاتھی / گولی
 شیام پاٹھک‌ - صحافی پوپٹ لال پانڈے
 گھنشیام نایک - نٹّو کاکا
 تنمے ویکرِیا- باگھا / باگھیشور / رکمنی نوکرانی کا شوہر / دیگر کردار

حوالہ جات 

2000ء کے بعد کے بھارتی ٹی وی سیریز
2008ء میں شروع ہونے والے بھارتی ٹیلی ویژن سلسلے
2010ء کے بھارتی ٹی وی سیریز
2020ء کی دہائی کی بھارتی ٹیلی ویژن سیریز
بھارتی ٹیلی ویژن سلسلے
پارسی ثقافت
سب ٹیلی ویژن کے سلسلے
فکشن میں سکھ مت
Short description is different from Wikidata